124 



3. Danmarks Vedplanter og Halv-Vedplanter 



Mistelten (Viscum album L.); Fig. 17. 



Misteltenen er en Vedparasit, idet den kun lever som Snylter 

 (Halvsnylter, da den er grøn og kan assimilere Kulsyre) paa mange 

 Arter af Vedplanter, baade Løvtræer (Poppel, Lind, Røn. Æble- og 

 Pæretræ, Rose, Tjørn, Spidsløn, Birk, Eg, Hassel o. a.) og paa Naale- 

 træer (Fyr, Ædelgran, Hvidgran). I England skal den snylte paa 

 o. 40 Arter af Træer. Prof. Tubeuf i Bayern har udfundet, at der 

 er tre Racer, der passer til forskellige Træer (»Die Kiefern mistel«, 

 »Die Tannenmistel«, »Die Laubholzmistel«). De paa Løvtræer vok- 

 sende er mere bredbladede og lader sig ikke overføre paa Naaletræer. 

 Den fandtes her i en Mellem-Istid, men naar den efter den sidste 

 Istid paa ny indvandrede, vides endnu ikke; i den nu tyske Del af 

 Halvøen fandtes den i Egetiden, ligesom den ogsaa kendes fra Ege- 

 tiden i Sverige (Skaane). Den har for nogle Aarhundreder siden 

 været meget hyppigere end nu; baade Kylling (f 1696) og Simon 

 Paulli (f 1680) anfører den som meget almindelig. For nogle Aartier 

 siden fandtes den endnu paa en 7 — 8 Steder, i Sjælland, Lolland og 

 Jylland (nær Fredericia), men nu er den maaske helt forsvunden. 

 Det var navnlig i de sydligere Egne af Landet, at den fandtes, om 

 fordi Fugle har bragt dens Frø dertil over Østersøen, eller fordi disse 

 Egne har et mildere Klima, maa staa hen. Nu er den næsten uddød 

 eller i alt Fald overordentlig sjælden ogsaa i Syd-Sverige. For nogle 

 Aartier siden saa jeg den paa Æbletræ i Roholte (ved Fakse) i en 

 Bondehave; Skade, at der intet blev gjort for at værne om den. Det 

 maa formodentlig være det nu koldere Klima, der har udryddet den; 

 i Botan. Have vokser et Exemplar paa et lille Æbletræ; i en kold 

 April for nogle Aar siden frøs det bort, men fra de i Grenens In- 

 dre skjulte Ernæringsorganer (formentlig omdannede Rødder) er nye 

 Skud vokset frem (en Slags »Rodskud«). Ligeledes forsvinder den 

 mere og mere i de sydlige Dele af Halvøen, og kendes nu vistnok 

 kun fra et Sted ved Segeberg (paa Birk), hvor den fredes. Længere 

 syd paa i Tyskland er den ret almindelig. I Norge er den meget 

 sjælden (om Kristianiafjorden). — 



Misteltenen er en stedsegrøn lille Busk med et højst ejendomme- 

 ligt Ydre. idet den grener sig gaffelformet fra Grunden af, og hvert 

 Skud har kun forneden et Par Skælblade og i Spidsen et Par læder- 

 agtige Løvblade (Fig. 76); midt i Gaffelen har Blomsterstanden sin 

 Plads. Den kan blive omtr. 0,8 m høj. Mellem Bark og Ved og i 

 den inderste Del af Barken hos Værtplanten ligger rodlignende Strænge, 

 der dog ikke har nogen Rodhætte. 



I April og Maj udfoldes de uanselige Blomster, og hen paa Efter- 

 aaret modnes de skinnende hvide Bær, der er af Størrelse som et 



